রন উইজলি
রোনাল্ড বিলিয়াস "রন" উইজলি () হল জে. কে. রাউলিংয়ের "হ্যারি পটার" উপন্যাস সিরিজের একটি কাল্পনিক চরিত্র। সে এই সিরিজের অন্যতম প্রধান চরিত্র। রনকে প্রথম দেখা যায় সিরিজের প্রথম অংশে "হ্যারি পটার অ্যান্ড দ্য ফিলোসফার্স স্টোন (১৯৯৭)" বইতে। হ্যারি পটার ও হারমায়োনি গ্রেঞ্জার এর বন্ধু হিসেবে। সে "উইজলি" নামে একটি পিউর ব্লাড পরিবারের সদস্য। হ্যারি ও হারমায়োনির মত সেও গ্রিফিন্ডর হাউজের সদস্য। ব্রিটিশ অভিনেতা রুপার্ট গ্রিন্ট "হ্যারি পটার" চলচ্চিত্রে রনের ভূমিকায় অভিনয় করেছে।
হ্যারি পটার প্রিকুয়েল
১১ই জুন ২০০৮ সালে ওয়্যারস্টোনস "হোয়াট'স ইয়োর স্টোরি?" নামে একটি দাতব্য অনুষ্ঠান আয়োজন করে। এতে নিলামে তোলার উদ্দেশ্যে রাউলিংসহ ১৩ জন লেখককে এ৫ কার্ডে গল্প লেখার জন্য আমন্ত্রণ জানানো হয়। প্রাপ্ত আয় ইংলিশ পেন ও ডিসলেক্সিয়া অ্যাকশনের কাছে যায়। টোকিও-ভিত্তিক বিনিয়োগ-ব্যাংকিং পরামর্শকারী সংস্থা রেড-৩৩ এর সভাপতি হিরা ডিগপালের কাছে রাউলিংয়ের কার্ডটি £২৫,০০০ মূল্যে বিক্রি হয়। ১৩টি কার্ড বিক্রি করে সর্বমোট £৪৭,১৫০ তোলা হয়।